ਵਾਰਸੀ ਭਰਾ

ਵਾਰਸੀ ਬ੍ਰਦਰਜ਼ ਇੱਕ ਭਾਰਤੀ ਕਵਾਲੀ ਸੰਗੀਤਕ ਗਰੁਪ  ਹੈ, ਜਿਸ ਵਿੱਚ ਭਰਾ ਨਜ਼ੀਰ ਅਹਿਮਦ ਖਾਨ ਵਾਰਸੀ ਅਤੇ ਨਸੀਰ ਅਹਿਮਦ ਖਾਨ ਵਾਰਸੀ(ਕੱਵਾਲ) ਆਪਣੇ ਅਠ ਸਾਥੀਆਂ(ਹਮਨਵਾ ਜਾਂ ਪਾਰਟੀ)ਹਨ। ਉਹ ਹੈਦਰਾਬਾਦ ਵਿੱਚ ਰਹਿੰਦੇ ਹਨ।

 ਕੱਵਾਲਾਂ ਦਾ ਪਰਿਵਾਰ 
ਨਜ਼ੀਰ ਅਤੇ ਨਸੀਰ ਜ਼ਹੀਰ ਅਹਿਮਦ ਖਾਨ ਵਾਰਸੀ ਦੇ ਪੁੱਤਰ ਹਨ, ਜਿਨ੍ਹਾਂ ਨੇ ਆਪਣੇ ਪਿਤਾ ਅਜ਼ੀਜ਼ ਅਹਿਮਦ ਖਾਨ ਵਾਰਸੀ ਨਾਲ ਮਿਲ ਕੇ ਵਾਰਸੀ ਭਰਾਵਾਂ ਦੇ ਪਿਛਲੇ ਅਵਤਾਰ ਦਾ ਗਠਨ ਕੀਤਾ ਸੀ। ਵਾਰਸੀ ਭਰਾਵਾਂ ਦੇ ਪੂਰਵਜ ਮੁਹੰਮਦ ਸਿੱਦੀਕੀ ਖਾਨ ਮੁਗਲ ਦਰਬਾਰ ਵਿੱਚ ਇੱਕ ਗਾਇਕ ਸਨ। 1857 ਵਿੱਚ ਜਦੋਂ ਮੁਗਲ ਸਾਮਰਾਜ ਭੰਗ ਹੋ ਗਿਆ, ਉਹ ਹੈਦਰਾਬਾਦ ਦੇ ਨਿਜ਼ਾਮ ਲਈ ਦਰਬਾਰੀ ਗਾਇਕ ਬਣ ਗਏ। ਮੁਹੰਮਦ ਸਿੱਦੀਕੀ ਖਾਨ ਤਨਰੁਸ ਖਾਨ ਦਾ ਭਤੀਜਾ ਸੀ।

 ਕੈਰੀਅਰ 
ਵਾਰਸੀ ਭਰਾ ਦੁਨੀਆ ਭਰ ਦਾ ਦੌਰਾ ਕਰਕੇ ਆਪਣੀ ਵਿਰਾਸਤ ਨੂੰ ਜਾਰੀ ਰੱਖ ਰਹੇ  ਹਨ ਅਤੇ ਆਪਣੇ ਤੀਬਰ ਪ੍ਰਦਰਸ਼ਨ ਲਈ ਜਾਣੇ ਜਾਂਦੇ ਹਨ। ਉਹ ਅਮੀਰ ਖੁਸਰੋ ਦੀਆਂ ਕਵਾਲੀਆਂ ਨੂੰ ਆਪਣੀ ਕਲਾਸੀਕਲ ਸ਼ੈਲੀ ਵਿੱਚ ਪੇਸ਼ ਕਰਦੇ ਹਨ। ਉਹ ਦਿੱਲੀ ਘਰਾਣੇ ਦੀ ਗਾਇਕੀ ਦੇ ਸੰਗੀਤ ਵਾਹਕ ਹਨ ਅਤੇ ਆਪਣੀ ਧੁਨ ਅਤੇ ਮੌਕੇ ਤੇ ਸੁਧਾਰ ਲਈ ਜਾਣੇ ਜਾਂਦੇ ਹਨ। ਉਹ ਹਿੰਦੁਸਤਾਨੀ ਸ਼ਾਸਤਰੀ ਸੰਗੀਤ ਉੱਤੇ ਅਧਾਰਤ ਆਪਣੀ ਰਵਾਇਤੀ ਸੂਫੀਆਨਾ ਕਵਾਲੀ, ਗ਼ਜ਼ਲਾਂ, ਠੁਮਰੀ, ਭਜਨਾਂ ਲਈ ਪ੍ਰਸਿੱਧ ਹਨ।

 ਅਵਾਰਡ ਅਤੇ ਮਾਨਤਾ 
ਵਾਰਸੀ ਭਰਾਵਾਂ ਨੂੰ ਸੰਯੁਕਤ ਰੂਪ ਵਿੱਚ 2014 ਵਿੱਚ ਕਵਾਲੀ ਵਿੱਚ ਉਨ੍ਹਾਂ ਦੇ ਯੋਗਦਾਨ ਲਈ ਸੰਗੀਤ ਨਾਟਕ ਅਕਾਦਮੀ ਪੁਰਸਕਾਰ ਮਿਲਿਆ ਸੀ। ਨਜ਼ੀਰ ਅਹਿਮਦ ਖਾਨ ਵਾਰਸੀ ਅਤੇ ਨਸੀਰ ਅਹਿਮਦ ਖਾਨ ਵਾਰਸੀ ਅਤੇ ਬ੍ਰਦਰਜ਼ ਨੇ ਭਾਰਤ ਦੇ ਕਈ ਸ਼ਹਿਰਾਂ ਦੇ ਨਾਲ-ਨਾਲ ਕਈ ਹੋਰ ਦੇਸ਼ਾਂ ਵਿੱਚ ਸੰਗੀਤ ਸਮਾਰੋਹ ਕੀਤੇ ਹਨ।

ਉਹ ਅੱਧੀ ਰਾਤ ਤੋਂ ਸ਼ੁਰੂ ਹੋ ਕੇ ਹਰ ਵੀਰਵਾਰ ਦੀ ਰਾਤ ਨੂੰ ਨਾਮਪੱਲੀ ਵਿੱਚ ਸਈਦ ਸ਼ਾਹ ਯੂਸਫ਼ੂਦੀਨ ਦੀ ਦਰਗਾਹ 'ਤੇ ਪ੍ਰਦਰਸ਼ਨ ਕਰਦੇ ਹਨ।

 ਹਵਾਲੇ